## Projektas

## ŠILUTĖS RAJONO SAVIVALDYBĖS TARYBA

**SPRENDIMAS**

**dėl PRITARIMO PARTNERYSTEI ĮGYVENDINANT InvesticinĮ projektĄ**

**„ALKOS VASAROS POLDERIO DALIES MELIORACIJOS STATINIŲ REKONSTRUKCIJA“**

2020 m. birželio d. Nr. T1-

Šilutė

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Melioracijos įstatymo 7 straipsnio 3 dalimi, Žemės ūkio ministro 2019 m. balandžio 25 d. įsakymu Nr. 3D-257 „Dėl Lietuvos kaimo plėtros 2014-2020 metų programos priemonės ,,Investicijos į materialųjį turtą“ veiklos ,,Parama žemės ūkio vandentvarkai“ patvirtintų įgyvendinimo taisyklių, taikomų nuo 2019 metų, 10.2. punktu ir atsižvelgdama į „Alkos“ Melioracijos statinių naudotojų asociacijos 2020-06-08 prašymą Nr. 1, Šilutės rajono savivaldybės taryba n u s p r e n d ž i a:

 1. Pritarti, kad Šilutės rajono savivaldybės administracija, kaip patikėjimo teise valdanti Valstybei nuosavybės teise priklausančius melioracijos statinius, būtų partnere „Alkos“ Melioracijos statinių naudotojų asociacijai teikiant projekto „Alkos vasaros polderio dalies melioracijos statinių rekonstrukcija“ paraišką.

 2. Įgalioti Administracijos direktorių pasirašyti visus su projektu susijusius dokumentus.

 3. Apie priimtą sprendimą skelbti Savivaldybės interneto portale http://silute.kryptis.lt

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras Vytautas Laurinaitis

|  |  |  |  |  |
| --- | --- | --- | --- | --- |
| Virgilijus Pozingis | Povilas Budvytis | ArvydasBielskis | Vita Stulgienė |  |
| 2020-06- | 2020-06-09 | 2020-06-10 | 2020-06-09 |  |

Parengė

Alva Olberkienė, tel. (8 441) 531 69, alva.olberkiene@silute.lt

2020-06-09

P:\Tarybos\_projektai\_2011-2019\2020 metai\Birzelio 25\KAI02sVKJ.docx

**ŠILUTĖS RAJONO SAVIVALDYBĖS ADMINISTRACIJOS**

Kaimo reikalų skyrius

AIŠKINAMASIS RAŠTAS

**dėl PRITARIMO PARTNERYSTEI ĮGYVENDINANT InvesticinĮ projektĄ**

**„alkos vasaros polderio DALIES**

**MELIORACIJOS STATINIŲ REKONSTRUKCIJA“**

2020 m. birželio 9 d.

Šilutė

|  |
| --- |
| ***1. Parengto projekto tikslai ir uždaviniai.*** |
| Įgyvendinant projektą „Alkos vasaros polderio dalies melioracijos statinių rekonstrukcija“ „Alkos“ Melioracijos statinių naudotojų asociacija numato prašyti Europos Sąjungos struktūrinių fondų paramos pagal Lietuvos kaimo plėtros 2014-2020 metų programos priemonę ,,Investicijos į materialųjį turtą“ veiklos sritį „Parama žemės ūkio vandentvarkai“. Projektas bus įgyvendinamas pareiškėjo „ Alkos“ Melioracijos statinių naudotojų asociacijos ir ES paramos lėšomis. |
| ***2. Kaip šiuo metu yra sureguliuoti projekte aptarti klausimai.*** |
| Paraiškos pagal Lietuvos Kaimo plėtros 2014-2020 metų programos priemonę ,,Investicijos į materialųjį turtą“ veiklos sritį „Parama žemės ūkio vandentvarkai“ pagal grafiką priimamos nuo 2020-05-04 iki 2020-06-30. |
| ***3. Kokių pozityvių rezultatų laukiama.*** |
|  Įgyvendinus „Alkos vasaros polderio dalies melioracijos statinių rekonstrukcijos“ projektą bus išvalyti grioviai (dalyje įrengiant dvigubus griovio šlaitus) S, S-1, S-2, S-2-2, S-3, S-4, S-5, S-5-1, S-5-2, S-5-3, S-5-4, S-5-5, S-5-5-2, S-5-5-4, S-5-5-6, S-5-6, K, K-1, K-1-1, K-1-12, K-2, K-2-2, K-3, K-4, K-4-2, K-4-4, K-4-4-1, K-4-4-2, K-6, K-8 apie 28,9 km, rekonstruotos juose esančios pralaidos (28 vnt), atstatytos sulūžusios drenažo žiotys, reikalingose vietose įrengti reguliuojamo drenažo šuliniai. Siekiant pagerinti žemės ūkio veiklai naudojamą vietinės reikšmės vidaus kelių infrastruktūrą, projekte numatyta rekonstruoti 1,6 km vietinės reikšmės kelių. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nėra. |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimtų aktų, kas ir kada juos turėtu parengti, priėmus teikiamą projektą.*** |
| Galioja Lietuvos Kaimo plėtros 2014-2020 metų programa ir LR Žemės ūkio ministro 2019 m. balandžio 25 d. Nr. 3D-257 įsakymas „Dėl Lietuvos Kaimo plėtros 2014-2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 metų, patvirtinimo“. |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Nereikia. |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| ES struktūrinių fondų parama ir pareiškėjo lėšos. |
| ***8. Projekto autorius ar autorių grupė.*** |
|  Kaimo reikalų skyriaus vyriausioji specialistė Alva Olberkienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
|  „Alkos vasaros polderio dalies melioracijos statinių rekonstrukcija“. |
| ***10. Kiti, autorių nuomone, reikalingi pagrindimai ir paaiškinimai.*** |
| Įgyvendinus „Alkos vasaros polderio dalies melioracijos statinių rekonstrukcija“ projektą pagerės ne tik asociacijos narių, bet ir gretimų žemės sklypų naudotojų žemės būklė.*Papildoma medžiaga pridedama:* [*priedas Nr. 1*.](KAI02priedas.pdf) |

Kaimo reikalų skyriaus vyriausioji specialistė Alva Olberkienė

**(Autorius, pareigos) (vardas, pavardė)**